Source: http://docplayer.fi/5436908-Perintoverotus-ja-perintoverosuunnittelu-case-jaamistosuunnitelma.html
Timestamp: 2018-11-19 10:09:34+00:00
Document Index: 3943002

Matched Legal Cases: ['kko ', 'kko ', 'tuomioistuin ', 'kko ', 'kko ', 'kko ']

Perintöverotus ja perintöverosuunnittelu, Case jäämistösuunnitelma - PDF
Download "Perintöverotus ja perintöverosuunnittelu, Case jäämistösuunnitelma"
1 Saimaan ammattikorkeakoulu Liiketalous Lappeenranta Liiketalouden koulutusohjelma Yritysten ja taloushallinnon juridiikka Janika Ropa Perintöverotus ja perintöverosuunnittelu, Case jäämistösuunnitelma Opinnäytetyö
2 Tiivistelmä Janika Ropa Perintöverotus ja perintöverosuunnittelu, Case jäämistösuunnitelma, 55 sivua, 4 liitettä Saimaan ammattikorkeakoulu Liiketalouden koulutusohjelma Lappeenranta Liiketalous Yritysten ja taloushallinnon juridiikka Opinnäytetyö 2015 Ohjaaja: Lehtori Jarmo Kemppinen, Saimaan ammattikorkeakoulu Tämän opinnäytetyön tarkoitus on ollut perehtyä perintöverotukseen ja erilaisiin perintöverosuunnittelun keinoihin. Tarkoituksena oli aluksi tutustua perintöverotuksen käytäntöön sekä lakimääräisiin perillisiin ilman suunnittelun vaikutusta. Perintöverotus on muuttunut useasti vuosien aikana ja työssä keskityttiin perintöverotuksen viimeisimpiin lakimuutoksiin. Perintöverosuunnittelu pitää sisällään useita erilaisia keinoja, joita tarkasteltiin teoriaosassa useiden havainnollistavien esimerkkien avulla. Case jäämistösuunnitelma taas kertoi tarkemmin perintövero- ja jäämistösuunnittelusta. Case jäämistösuunnitelmassa luotiin mallitapaus, joka selvensi sitä, miten suunnittelu ei ole aivan niin yksinkertaista kuin teorian pohjalta voisi olettaa. Teoriaosa pohjautuu alan kirjallisiin sekä sähköisiin lähteisiin perintöverotuksesta ja sen suunnittelusta. Näiden lisänä on käytetty perintökaarta, perintö- ja lahjaverolakia sekä hallituksen esityksiä. Teoriaosuuden tarkoituksena on ollut lukijan perehdyttäminen aiheeseen. Case jäämistösuunnitelma kasasi teoriaosuuden tiedot yhteen soveltaen suunnittelukeinoja erilaisiin omaisuuslajeihin. Valmis työ kertoo tiiviisti perintöverotukseen liittyvistä seikoista, jotka tulee huomioida perintöverosuunnittelussa. Työn ei ole tarkoitus olla opas, vaan ennemmin ajatuksia herättävä tiiviissä muodossa oleva pohjateos perintöverosuunnittelusta kiinnostuneille. Opinnäytetyö on pyritty kirjoittamaan niin, että aiheeseen perehtymätönkin pystyy siihen tutustumaan. Asiasanat: perintö, lahja, verotus, verosuunnittelu 2
3 Abstract Janika Ropa Inheritance Tax and Inheritance Tax Planning, Case: Estate Planning, 55 pages, 4 appendices Saimaa University of Applied Sciences Faculty of Business Administration Lappeenranta Degree Programme in Business Administration Specialisation in Corporate and Financial Law Bachelor s Thesis 2015 Instructor: Mr Jarmo Kemppinen, Senior Lecturer, Saimaa University of Applied Sciences The purpose of this thesis was to study the inheritance tax and inheritance tax planning in different situations. The aim was to begin to explore the inheritance taxing practice, as well as the legal heirs without the planning effect. Inheritance tax law has changed several times over the years and the thesis focused on the latest inheritance tax law changes. Inheritance tax planning involves a number of different methods, which will be explored in the theoretical part using several illustrative examples. The Case goes in to more detail about inheritance and estate planning. The case has created a situation, which clarifies how planning is not quite as simple as theory would suggest. The theoretical part is based on written and electronic sources for inheritance taxing and its planning. The data were also collected from the inheritance law, inheritance and gift tax law, as well as acts from the Finnish goverment. The purpose for the theoretical part was to orientatate the reader to the topic. The case combined the information from the theoretical part, while applying planning methods for different property types. The completed work summarises the aspects of inheritance taxing that need to be taken into consideredation for inheritance tax planning. The work is not intended to be a guide, but rather a thought-provoking, compact presentation, for anyone interested on the subject. Keywords: inheritance, gift, taxing, tax planning 3
4 Sisältö 1 Johdanto Aihe ja rajaus Tutkimusmenetelmät ja tutkimuskysymykset Perintöverotus Perintöverotuksen historia Suomessa Viimeisimmät lakimuutokset Perintöverotuksen peruste ja tavoitteet Perintöveroluokat Perintöosuudesta tehtävät vähennykset Puolisovähennys Alaikäisen lapsen vähennys Verotuksen toimittaminen Veronkanto Verosta vapautuminen ja veronmaksun lykkääminen Veron maksusta vapautuminen Veronmaksun lykkäys Kuolinpesän osakkaat Perinnön saajan edellytykset Kuolinpesän osakkaat lakimääräisen perimysjärjestyksen mukaan Ensimmäinen parenteeli Toinen parenteeli Kolmas parenteeli Aviopuoliso ja rekisteröity parisuhde Avopuoliso Valtio Testamentin saaja Perillisen oikeuden vastaanottaminen ja vanheneminen Perintöverosuunnittelu Perintöverosuunnittelun tarkoitus Perintöverosuunnittelun laajuus Elinaikaan sijoittuvat vastikkeettomat oikeustoimet Ennakkoperintö ja lahja Lahjojen verotus Verovapaat lahjat Lahjan luontoiset kaupat Hallintaoikeus Syytinki Lakiosavaatimuksilta suojaaminen Kuolinhetkeen ajoittuvat luovutustoimet Testamentti Perinnöttömäksi tekeminen Kuoleman jälkeiset toimet Perinnöstä ja testamentista luopuminen Ositus ja tasinko Perinnönjako ja lahjaverotus Omaisuuden edelleen luovutus Vakuutukset Kuolinpesän jakamattomana pitäminen
5 5 CASE: Jäämistösuunnitelma Taustatiedot Ilman testamenttia Omistusoikeustestamentti Hallintaoikeustestamentti Jäämistösuunnittelu Metsä Matkailuauto Yhteenveto ja pohdintaa Kuviot Taulukot Lähteet Liitteet Liite 1 Perukirja Liite 2 Omistusoikeustestamentti Liite 3 Hallintaoikeustestamentti Liite 4 Lahjakirja 5
6 Lyhenteet AL Avioliittolaki 1929/234 HE Hallituksen esitys PerVL Perintö- ja lahjaverolaki 1940/378 PK Perintökaari 1965/40 RPL Laki rekisteröidystä parisuhteesta 2001/950 VvMA Valtiovarainministeriön asetus 6
7 1 Johdanto Viimeisten vuosikymmenten aikana suomalaisten varallisuus on kasvanut, joten perinnötkin ovat nykyään entistä suurempia. Perintö- ja lahjaverotusta uudistettiin suuresti vuonna Voimaan tulivat erilliset perintö- ja lahjaveroasteikot, joissa perintöverotusta kevennettiin nostamalla perintöverotettavan perinnön alarajaa huomattavasti, kun taas lahjojen verotus pysyi ankarampana. Samaan aikaan, vuonna 2008 voimaan tulivat huomattavasti edellisiä suuremmat perintöverotuksesta tehtävät puolisovähennys ja alaikäisen lapsen vähennykset. Tässä työssä tutustutaan perintöverotukseen, kuolinpesän osakkaisiin sekä perintöverosuunnitteluun. Kaikki nämä kootaan yhteen viidennessä luvussa jäämistösuunnitelmaesimerkin avulla. Työssä on runsain esimerkein tutustuttu perintöverojen määrän määräytymiseen, ja myös perintöverosuunnittelun hyötyjä käydään läpi erilaisten esimerkkilaskelmien avulla. Opinnäytetyön tarkoitus on selvittää perintöverojen määräytymisen perusteet ja ennakkosuunnittelun merkitys perintöverojen määräytymiselle. Työssä käsitellään Suomessa asuvan henkilön Suomessa asuville perillisille jättämää perintöä, joten asuinpaikan valintaan liittyvät suunnittelun keinot jätetään työn ulkopuolelle. Työtä käsitellään verotuksen näkökulmasta. Koska jokaisen ihmisen kohdalla perintöverotuksen suunnittelu on erilaisista lähtökohdista ja perhetilanteista johtuen erilaista, ei tämän työn ole tarkoitus olla opas perintöverotuksen suunnitteluun. Työn on sen sijaan tarkoitus herättää ajatuksia ja saada lukija pohtimaan suunnittelun mahdollisuuksia. 1.1 Aihe ja rajaus Opinnäytetyössä ei käsitellä maa- ja metsätilojen sukupolvenvaihdoksia eikä maatilojen jakoa, koska nämä ovat tarpeeksi laajoja aiheita kokonaiseen opinnäytetyöhön. Myös vakuutuksien käyttö perintöverosuunnittelussa jää tämän työn ulkopuolelle, koska vakuutuslahjojen verovapaus poistettiin vuoden 2013 alusta. 7
8 1.2 Tutkimusmenetelmät ja tutkimuskysymykset Tämän työn tavoitteena on selvittää, mitä perintöverosuunnittelu on ja miksi se on kannattavaa. Työ on kvalitatiivinen tutkimus, jossa kootaan yhteen jo olemassa olevaa tietoa. Kvalitatiivinen tutkimus kuvaa lähtökohtaisesti todellista elämää, sen tarkoituksena on tutkia kohdetta mahdollisimman kokonaisvaltaisesti. Kvalitatiivisen tutkimuksen pyrkimys on löytää tai paljastaa tosiasioita. (Hirsjärvi, Remes & Sajavaara 2009, 161.) Työssä tutkitaan perinnönsaajien perintöverotusta ja elinaikana tehtävää perintöverosuunnittelua teorian pohjalta. Työ perustuu pitkälti alan kirjallisuuteen ja päivityksiä lähdemateriaaliin on etsitty internet-sivustoilta sekä suoraan lakiteksteistä. Käytetyimmät lait tässä työssä ovat perintökaari sekä perintö- ja lahjaverolaki. Hyvinä lähteinä ovat toimineet myös Hallituksen esitykset. Opinnäytetyön haasteena on ollut ajantasaisen tiedon löytäminen, koska perintöverotusta on uudistettu useaan otteeseen vuodesta Viimeisin muutos perintövero- ja lahjaveroasteikoiden muuttuminen , oli kesken tämän työn kirjoittamisen. Tämän opinnäytetyön tarkoituksena on etsiä vastaukset seuraaviin tutkimuskysymyksiin: 1. Mitkä ovat perintöveron määräytymisperusteet ja miten veron määrä lasketaan? 2. Miten perinnönsaajan perintöverorasitusta voidaan helpottaa etukäteissuunnittelulla? 3. Mitä merkitystä ja taloudellisia seuraamuksia on suunnittelukeinon valinnalla ja kauppahinnan suuruuden määrittämisellä molemmille osapuolille case jäämistösuunnitelman näkökulmasta? 2 Perintöverotus Suomessa perintönä tai testamentilla saadusta omaisuudesta suoritetaan perintövero. Perintöverotus on progressiivista verotusta, joten suuremmista perintöosuuksista maksetaan suhteessa enemmän veroa kuin pienistä. Tässä luvussa 8
9 käsitellään perintöverotuksen historiaa Suomessa sekä uusimpia lakimuutoksia alkaen vuodesta Lisäksi tutustutaan perintöveron määräytymisperusteisiin ja perintöveron määrän laskemiseen esimerkkien avulla. 2.1 Perintöverotuksen historia Suomessa Vuonna 1919 säädettiin ensimmäinen yleinen perintö- ja lahjaverolaki, perintöosuusjärjestelmään perustuneeseen lakiin oli otettu täydennykseksi säännökset yleisestä lahjaverosta. Jo vuonna 1921 säädettiin uusi, hyvin samankaltainen laki. Nykyinen perintö- ja lahjaverolaki säädettiin vuonna 1940 ja sitä on muutettu useaan otteeseen. Vuonna 1979 lakiin tehtiin suuria muutoksia ja lisäyksiä, kun yrityksen sukupolvenvaihdosta helpottavat huojennusnormit otettiin käyttöön. (Puronen 2008, 1.) Suuresti perintö- ja lahjaverolakiin ovat vaikuttaneet myös muiden lakien muutokset, esimerkiksi tuloverolain muutos (1389/1995). Muutoksella kumottiin sivuperinnön ja -lahjan verotuksen säännökset sekä varallisuusverotuksen kumoaminen ja korvaaminen lailla varojen arvostamisesta verotuksessa (1142/2005). (Puronen 2011, 2.) 2.2 Viimeisimmät lakimuutokset Tammikuussa 2008 perintö- ja lahjaverolakiin tehtiin merkittäviä muutoksia verorasituksen sääntelystä. Perintö- ja lahjaverotaulukot eriytettiin ja perintöverotusta kevennettiin nostamalla pienimmän verotettavan perinnön alarajaa eurosta euroon. Erillisen lahjaverotaulukon mukaan pienimmän verotettavan lahjan arvo nousi eurosta euroon. Vuoden 2008 alusta muutettiin myös puolisovähennyksen ja alaikäisen lapsen vähennyksen suuruuksia. Puolisovähennys nousi huomattavasti eurosta euroon ja alaikäisen lapsen vähennys koki hieman maltillisemman nousun eurosta euroon. (HE 58/2007, Laki Perintö- ja lahjaverolain muuttamisesta 1063/2007) Perintö- ja lahjaverotukseen otettiin vuonna 2013 väliaikainen muutos joka on voimassa Yli perinnöille ja lahjoille otettiin voimaan uusi korkein veroporras. Aikaisemmin kaikkia yli euron perintöjä ja lahjoja verotettiin samoin. Muutoksella paikataan vuoden 2008 perintö- ja 9
10 lahjaverotuksen 93/2012.) kevennyksen myötä menetettyjä valtion verotuloja. (HE Viimeisimmät HE 123/2014 mukaiset muutokset perintö- ja lahjaverolakiin tulevat voimaan vuoden 2015 alusta. Väliaikaiseksi aiottuja perintövero- ja lahjaveroasteikkoja tarkistetaan korottamalla kutakin porrasta yhdellä prosenttiyksiköllä ylöspäin. Lisäksi ylin, vuosina yli euron suuruisiin perintöosuuksiin ja lahjoihin sovellettava veroprosentti tulee pysyväksi. (HE 123/2014.) 2.3 Perintöverotuksen peruste ja tavoitteet Suomessa olevassa hyvinvointimallissa valtio ja kunnat pyrkivät yhdenmukaistamaan kansalaisten toimeentulomahdollisuuksia. Voidakseen toteuttaa tätä mallia, tarvitsee valtio merkittäviä määriä varoja. Osa näistä varoista katetaan luotonotolla ja liiketoiminnalla, mutta merkittävä osa on kerättävä kansalaisilta verovaroina, kuten perintö- ja lahjaveroina. Hyvin suuri osa kansalaisten ansaitsemista varoista kulkee julkisyhteisöjen kautta ja samalla varoille tapahtuu merkittävää uudelleen jakoa. (Puronen 2011, 5.) Verotuksen keskeinen ongelma on verorasituksen jakaantuminen oikeudenmukaisesti, julkisuudessa onkin keskusteltu perintöverotuksen poistamisesta, kuten Ruotsissa tehtiin vuonna ja Norjassa Nykytilanteessa suurten yritysten sukupolvenvaihto tulee hyvin kalliiksi, useat suuret yritykset ja yritysten omistajat ovatkin joutuneet muuttamaan perintöverojen pelossa ulkomaille. Viimeisimpänä Fazerin omistajasukuun kuuluva Karl Fazer. Vuoden 2014 aikana Suomen Valtio keräsi perintöverona euroa, perintöveron poistamisen seurauksena puuttuvat verovarat olisi kuitenkin paikattava muilla veroilla. Ruotsissa tämä on tarkoittanut kovempaa luovutusvoiton verotusta. Tämän mallin ongelmana on se, että maksumiehiksi tulevat tavalliset kansalaiset, jotka myyvät saamansa perinnön. Eniten perintöveron poistosta hyötyvät Ruotsissa rikkaimmat jotka eivät joudu luopumaan omaisuudestaan sekä vanhat perheyritykset. (Säntti 2015.) 10
11 2.4 Perintöveroluokat Perinnönsaajia verotetaan heidän saamastaan perintöosuudesta kahden eri veroluokan mukaan, riippuen heidän suhteestaan perinnönjättäjään. I veroluokkaan kuuluvat rintaperilliset, aviopuoliso, aviopuolison rintaperilliset, vanhemmat, isovanhemmat sekä avopuoliso, jos heillä on yhteinen lapsi tai he ovat olleet aiemmin avioliitossa II veroluokkaan kuuluvat kaikki muut, sisarukset ja heidän rintaperillisensä, perittävän vanhempien sisarukset, avopuoliso yleensä (Verohallinto 2014a). Perintöveroa maksetaan oheisten taulukoiden 1. ja 2. mukaan. Kaikki alle euron perintöosuudet ovat verovapaita. I veroluokka, voimassa alkaen Verotettavan osuuden arvo, Veron vakioerä osuuden alarajan kohdalla, Vero alarajan ylimenevästä osasta, % Taulukko 1. Perintöveroluokka I (Verohallinto 2014a) 11
12 II veroluokka, voimassa alkaen Verotettavan osuuden arvo, Veron vakioerä osuuden alarajan kohdalla, Vero alarajan ylimenevästä osasta, % Taulukko 2. Perintöveroluokka II (Verohallinto 2014a) Perintöveroon vaikuttaa siis perinnön arvon lisäksi sukulaissuhde perinnönjättäjään. Veroa menee vain yli euron perintöosuuksista. Jos perinnön arvo on esimerkiksi euroa ja perillinen kuuluu ensimmäiseen veroluokkaan, tulkitaan taulukkoa kolmannen portaan kohdalta, kolmannen portaan alarajan euron kohdalla veron osuus on euroa, ylimenevältä osuudelta veron osuus on 14 %, perintöveron osuus on näiden arvojen summa. Esimerkki 1. I veroluokkaan kuuluvan perillisen perintöosuus on euroa. Vero alarajan kohdalla on 3 900, ja alarajan ylittävän osuuden ( = ) osalta veroa peritään 14 % * 14 % = 5 600, verojen määrä on siis ( ) Lyhyesti: ( ) * 14 % = Perintöosuudesta tehtävät vähennykset Perintö- ja lahjaverolain 2 luvun 12 :ssä säädetään erityisistä vähennyksistä, joiden tarkoitus on helpottaa lähiomaisten perintöosuuteen kohdistuvaa verorasitusta. Vähennykset tehdään verotuksen toimittamisen yhteydessä jokaisen vähennykseen oikeutetun perintöosuudesta automaattisesti. Verottaja tekee vähennykset viran puolesta, joten niitä ei tarvitse erikseen vaatia. Perintö- ja 12
13 lahjaverolain 2 Luvun 9 pykälän 2 momentissa säädetään luonnollisista kaikkien perillisten hyväksi tehtävistä vähennyksistä. Nämä luonnolliset vähennykset tehdään kuolinpesän bruttovaroista, joten ne tulevat kaikkien perillisten hyväksi. (Puronen 2011, 254.) Luonnollisia vähennyksiä ovat vainajan elinaikaan kohdistuvat velat jotka ovat kuolinhetkellä maksamatta, esimerkiksi asuntovelka, verovelka, vesi-, sähkö- ja puhelinlaskut sekä sairauskulut. Myös hautaamisen ja perunkirjoitukset kustannukset voidaan vähentää kuolinpesän omaisuuden arvosta. (Verohallinto 2014b.) Puolisovähennys Kun leski on perillinen tai testamentinsaaja, hän saa vähentää veronalaisesta perintöosuudestaan euroa. Vähennys koskee vain leskeä ja tietyin, luvussa 3.4 käsitellyin edellytyksin avopuolisoa Entinen puoliso ei saa vähennystä, vaikka hän olisikin testamentinsaaja. (Puronen 2011, 254). Esimerkki 2. Puolison perintöosuus on euroa, ja siitä vähennetään euroa puolisovähennyksenä: = Ensimmäiseen perintöveroluokkaan kuuluvana puoliso maksaa perintöveroa alarajan kohdalta 100 ja ylimenevältä osalta ( ) * 8 % = 400. Veron osuus on = 500. Ilman vähennysoikeutta puoliso maksaisi perintöveroa: ( ) * 14 % = Alaikäisen lapsen vähennys Lapset, ottolapset ja muut suoraan alenevassa polvessa olevat perilliset ovat oikeutettuja alaikäisen lapsen vähennykseen, kun he ovat perintöoikeuden alkaessa olleet alaikäisiä. Vähennyksen määrä on aina euroa. (PerVL 2:12:3.) 13
14 Esimerkki 3. Alaikäisen lapsen perintöosuus on , ja siitä vähennetään alaikäisen lapsen vähennyksenä , joten perintövero maksetaan osuudesta. Alarajan kohdalta veroa maksetaan 3 900, ylimenevältä ( ) osalta veroa maksetaan 14 % ( * 14 %) = Veroa maksetaan yhteensä ( ) euroa. Ilman vähennysoikeutta maksettavaksi kertyisi: ( ) * 14 % = Verotuksen toimittaminen Uuden voimaan tulleen verohallintolain (VHL 523/2010) 1 :n mukaan valtiovarainministeriön alainen viranomainen, Verohallinto, toimittaa koko Suomen verotuksen. Vaikka uusi laki poisti paikalliset verovirastot, niin paikallinen asioiminen on yhä käytössä, muutosten näyttäytyessä organisaation sisällä. (Puronen 2011, ) Nykyisen juoksevan verotuksen ansiosta verotuksen toimittaminen päättyy sinä päivänä, kun Verohallinnossa on saatu käsiteltyä kaikki tarpeelliset toimet. Tämän toimittamispäivän perusteella määräytyy veron maksupäivät (Puronen 2011, 416, 573.) Jokaisen perillisen perintövero määräytyy perintöosuuden perusteella. Yleensä perinnönjakoa ei ole suoritettu perintöveron toimittamishetkellä, joten vero määräytyy perukirjan arvioiden ja mahdollisen testamentin perusteella laaditun laskennallisen jaon perusteella. Laskennallinen jako tarkoittaa oletusta, jonka mukaan lopullinen jako tapahtuu perhe- ja perintöoikeuden säännöksiä noudattaen. Ositukseen sovelletaan puolittamista ja jakoon tasajakoa. Verotusta on mahdollista oikaista jälkikäteen todellista jakoa vastaavaksi. Jakokirjaa käytetään verotuksen apuna, jos perinnönjako on jo toimitettu. (Puronen 2011, 423.) 14
15 Perintöosuuksien arvo on euroon siirtymisen jälkeen Verohallituksen päätöksestä pyöristetty täysiin satoihin euroihin, aina alaspäin. Esimerkiksi euroa pyöristyy euroon. (Puronen 2011, 417.) 2.7 Veronkanto Perintövero maksetaan valtiovarainministeriön asetuksen (VvMA:n veronkannosta 747/2005) 4 :n mukaan kahdessa yhtäläisessä erässä: Ensimmäinen erä on maksettava viimeistään sen kalenterikuukauden ensimmäisenä päivänä, joka alkaa lähinnä kolmen kuukauden kuluttua verotuksen toimittamispäivää seuraavan kalenterikuukauden alusta lukien. Toisen erän maksupäivä oin viimeistään sen kalenterikuukauden ensimmäisenä päivänä, joka alkaa lähinnä viiden kuukauden kuluttua verotuksen toimittamispäivää seuraavan kuukauden alusta. Alle 500 euron perintövero-osuudet maksetaan yhdessä erässä, ensimmäisen erän veronkannossa. (Puronen 2011, ) Esimerkki 4. Perinnön määrä euroa pyöristetään euroon. Ensimmäisen veroluokan mukaan veron määrä on esimerkissä 1. laskettu Verotus on toimitettu , joten maksuerien (á ) eräpäivät ovat ja Verosta vapautuminen ja veronmaksun lykkääminen Verohallinto voi poikkeustapauksissa myöntää osittaisen tai täyden vapautuksen perintö- ja lahjaverosta, viivekorosta, viivästyskorosta ja jäämämaksusta sekä lykkäyksen vuoksi suoritettavasta korosta. Tilapäisten maksuvaikeuksien vuoksi verovelvollinen voi hakea veronmaksulle lykkäystä verovirastolle osoitetulla kirjallisella hakemuksella. Verovirasto antaa hakemukseen kirjallisen päätöksen, johon ei saa hakea muutosta. (Puronen 2008, ) Veron maksusta vapautuminen Poikkeustapauksissa veron maksamisesta voi saada vapautuksen tai osittaisen vapautuksen. Vapautuksen voi saada vain painavasta laissa määritellystä syys- 15
16 tä. Tilapäiset maksuvaikeudet oikeuttavat vain veronmaksun lykkäykseen, eivät vapautukseen. Verovirasto voi myöntää vapautuksen seuraavista syistä: 1. Verovelvollisen maksukyky on hänen ja hänen perheensä käytettävissä olevien tulojen ja varojen mukaan erityisesti alentunut. Erityisiä syitä ovat esimerkiksi, elatusvelvollisuus, työttömyys ja sairaus. 2. Veron periminen vaarantaisi maa- ja metsätalouden tai muun yritystoiminnan jatkumisen tai työpaikkojen säilyvyyden. 3. Veron periminen olisi muusta syystä kohtuutonta. (Puronen 2011, ) Veronmaksun lykkäys Verohallinto voi myöntää veron suorittamiselle lykkäystä, jos veron suorittaminen määräajassa käy vaikeaksi. Veron perintä keskeytyy vasta myönteisellä lykkäyspäätöksellä, eli verovelvollinen voi vielä saada maksumuistutuksen tai verovelka saattaa mennä ulosottoon asti ennen lykkäyspäätöstä. Lykkäyspäätöksellä verolle saadaan uusi eräpäivä ja lykkäysajalta peritään korkoa. Veron lykkäyksen perusteeksi voidaan, etenkin suurempien veromäärien ollessa kyseessä, asettaa veromääräinen vakuus, esimerkiksi pankkitakaus. Pienenä ilman vakuutta myönnettävänä lykkäysmääränä on pidetty noin euroa. Lykkäysajalta peritään korkoa. (Puronen 2008, ) Lykkäykseen oikeuttavia tilapäisiä maksuvaikeuksia ovat esimerkiksi sairaus, työttömyys, opiskelu ja asevelvollisuuden suorittaminen, jos veronmaksukyvyn on katsottu syyn seurauksena alentuneen merkittävästi. Kohtuullisuusharkinnan johdosta muutkin syyt käyvät lykkäyksen perusteeksi. (Puronen 2011, ) 3 Kuolinpesän osakkaat Kun henkilö kuolee, syntyy kuolinpesä, jonka osakkaita ovat perinnönsaajat. Osakkaat määräytyvät lakimääräisen perimysjärjestyksen mukaan tai testamentilla, myös leski on kuolinpesän osakas ositukseen asti. Tässä luvussa käydään 16
17 läpi perinnön saajat, lakimääräisen perimysjärjestyksen mukaan tai testamentilla perijät sekä esteet perimykselle. 3.1 Perinnön saajan edellytykset Perinnön voi saada vain se, joka elää perittävän kuolinhetkellä. Myös syntymätön, ennen perittävän kuolemaa siitetty lapsi joka syntyy elävänä saa perillisen aseman. Ei ole tärkeää kuinka kauan lapsi elää syntymänsä jälkeen eikä lapselta odoteta elinkelpoisuutta. (Aarnio & Kangas 2010, 287.) Onnettomuudet, joissa kuolee samanaikaisesti useita saman perheen jäseniä aiheuttavat näyttöongelman perimysjärjestyksestä. Näyttöongelma on ratkaistu perintökaaressa olettamalla, jonka mukaan, jos ei voida todistaa että perillinen on elänyt perittävän jälkeen, hänen oletetaan kuolleen ennen perittävää. (Aarnio & Kangas 2010, 287.) 3.2 Kuolinpesän osakkaat lakimääräisen perimysjärjestyksen mukaan Lakimääräinen perimysjärjestys määräytyy parenteelien mukaan. Parenteelit ovat toistensa poissulkevia. Jos elossa on yksikin ensimmäiseen parenteeliin kuuluva, hän saa koko perinnön. Oheisessa kuviossa 1 on katsaus lakimääräiseen perimysjärjestykseen. Kuvio 1. Lakimääräinen perimysjärjestys 17
18 3.2.1 Ensimmäinen parenteeli Ensimmäiseen parenteeliin kuuluvat rintaperilliset. Rintaperillisiä ovat aviolapset, tunnustetut lapset, lapset, joiden osalta tuomioistuin on vahvistanut isyyden, kihlalapset eräin edellytyksin ja väkisinmaaten siitetyt lapset (Puronen 2009, 30). Ottolapsi, joka on adoptoitu jälkeen, on rintaperillisen asemassa. Samoin ennen tätä lapseksi otetut, joiden kohdalla ottolapsisuhteeseen on määrätty sovellettavaksi lakia lapseksiottamisesta (Aarnio & Kangas 2010, 290). Rintaperillisen sijaan tulevat hänen sijaisperijänsä, eli jälkeläiset. Ensimmäisessä parenteelissa on rajaton sijaantulo-oikeus (Puronen 2009, 31) Toinen parenteeli Jos perittävältä ei ollut rintaperillisiä, eikä hän ollut naimisissa, hänen äitinsä ja isänsä saavat perinnön puoliksi. Kuolleen vanhemman sijaan tulevat perittävän sisarukset, sisaruksen ollessa kuollut, hänen sijaansa tulevat hänen lapsensa. (Aarnio & Kangas 2010, 302.) Sisaruspuolet saavat sen osan, joka olisi ollut heidän äidilleen tai isälleen tuleva. Sisaruspuolilla on sama oikeus kuin täyssisaruksilla, jos täyssukulaisia ei ole. (PK 2:2.3.) Perimys etenee sukuhaaroittain rajattomalla sijaantulo-oikeudella (Aarnio & Kangas 2010, 302) Kolmas parenteeli Jos perittävältä ei jää ensimmäiseen, eikä toiseen parenteeliin kuuluvia perillisiä, saavat perittävän isovanhemmat koko perinnön. Sijaantulo-oikeuden mukaan kuolleen isovanhemman osuus menee hänen rintaperillisilleen. Tässä perillisryhmässä sijaisperimysoikeus loppuu perittävän täteihin, setiin ja enoihin, eli vanhempien sisaruksiin. Tässä perillisryhmässä ei siis ole rajatonta sijaantulooikeutta. (Aarnio & Kangas 2010, 302.) 3.3 Aviopuoliso ja rekisteröity parisuhde Jos perittävältä ei jää rintaperillisiä, leski perii hänet. Ensin kuolleen puolison perilliset, eli toissijaiset perilliset ovat vasta lesken kuolinpesän osakkaita, eli perilliset saavat perintö-osuutensa vasta lesken kuoltua. Lesken kuoleman jälkeen omaisuus jaetaan ensin kuolleen perillisten ja lesken perillisten kesken. Jos lesken kuollessa ensin kuolleen perillisiä ei ole elossa, koko perintö menee 18
19 lesken perillisille. Jos lesken perillisiä ei ole elossa, ensiksi kuolleen puolison perilliset perivät kaiken. (Aarnio & Kangas 2010, 300.) Vuonna 2002 voimaan tulleen lain mukaan (Laki rekisteröidystä parisuhteesta 950/2001) rekisteröidyssä parisuhteessa parisuhdekumppanilla on sama oikeus perintöön kuin leskellä (Puronen 2009, 32). 3.4 Avopuoliso Avopuoliso ei ole perillisen asemassa. Avopuoliso perii puolisonsa vain testamentilla. Avopuolisolla ei ole lain suomaa oikeutta puolison omaisuuteen, eikä leskensuojaa, kuten aviopuolisolla. (Nettilaki 2014.) Laki avopuolisoiden yhteistalouden purkamisesta (26/2011) tuli voimaan huhtikuussa Laki koskee vähintään viisi vuotta kestäneitä avoliittoja ja tapauksia, joissa avopuolisoilla on tai on ollut yhteinen tai yhteisessä huollossa lapsi ja se antaa avopuolisolle suojaa yhteistalouden purkautuessa. Lakia voidaan soveltaa myös avoliiton päättyessä kuolemaan. Lain nojalla avopuolisolla on oikeus hakea pesänselvittäjää omaisuuden erottelun selvittämiseksi. Laki ei siis tuo avopuolisolle perintöoikeutta, mutta turvaa hänen asemaansa. Avopuolisolle on mahdollista myöntää harkinnanvaraista avustusta kuoleman jälkeen, jos avopuolison toimeentulo heikentyy kuoleman vuoksi. Avustus voi olla esimerkiksi määräaikainen käyttöoikeus yhteiseen asuntoon. (Oikeusministeriö 2013.) 3.5 Valtio Jos laillisia perillisiä tai testamentinsaajia ei ole, valtio, tai eräissä tapauksissa Ahvenanmaan maakunta, saa perinnön. Perintö voidaan kuitenkin hakemuksesta luovuttaa esimerkiksi vainajan kotikunnalle tai hänen läheiselleen. (Puronen 2009, ) Valtionperintö on verovapaata, koska veronsaaja ei voi olla verovelvollinen itselleen (Puronen 2011, 69). 3.6 Testamentin saaja Testamentilla perinnön jättäjä voi jättää omaisuutta muille kuin lakimääräisille perillisille. Testamentilla voi testamentata koko omaisuutensa, mutta on hyvä huomioida perillisten oikeus lakiosaan. 19
20 3.7 Perillisen oikeuden vastaanottaminen ja vanheneminen Perintökaaren 16 luvun mukaan perintöoikeus saatetaan voimaan ilmoittamalla vaatimuksensa perinnön vastaanottajille tai jakamattoman pesän hoitajalle. Vaatimus voidaan esittää myös oikeudelle. Perintö katsotaan vastaanotetuksi, kun perillinen ottaa pesän hoitoonsa, osallistuu perunkirjoitukseen, perinnönjakoon tai tekee muita jäämistöä koskevia toimia. Perillisen oikeus perintöön vanhenee kymmenessä vuodessa perittävän kuolemasta. (PerVL 16:1-2.) 4 Perintöverosuunnittelu Suomalaisten, erityisesti keskiluokan, varallisuus on kasvanut huomattavasti viimeisten vuosikymmenien aikana. Sotien jälkeinen vaurastunut sukupolvi on ikääntynyt, jolloin on aika siirtää varallisuutta seuraaville sukupolville. Perintöverosuunnittelulla pyritään siirtämään omaisuus seuraaville sukupolville pienemmillä veroseuraamuksilla. (Puronen 2009, 15.) Tässä luvussa käsitellään erilaisia keinoja, joilla perinnönjättäjä voi vaikuttaa jäämistöönsä. Veroseuraamuksia suunnitellessa on oltava tarkkana, että toimet ovat lainmukaisia. Suunnittelussa tulee ottaa huomioon lesken, perillisten ja velkojien asettamat rajoitukset, kuten lesken hallintaoikeus ja rintaperillisten oikeus lakiosaansa. 4.1 Perintöverosuunnittelun tarkoitus Perinnönjättäjä voi toimillansa vaikuttaa useaan jäämistöä koskevaan asiaan. Perintöverosuunnittu on vain osa jäämistösuunnittelua eikä se saisi liiaksi määrittää tehtäviä toimia. Suunnittelun pääpainon tulisi olla veronsäästön sijaan seuraavissa asioissa, joihin perinnönjättäjä voi toimillansa vaikuttaa 1. kuolinpesän hallintoon, 2. jaettavan omaisuuden määrään tai laatuun 3. kuka tai ketkä ovat edunsaajia 4. kuinka paljon ja mitä perilliset saavat (Kolehmainen & Räbinä 2013, 1). 20
21 Kuitenkin veroseuraamuksien suunnittelu on paikallaan silloin kun lainsäätäjä on jättänyt sille tilaa. Usein tavoitteet voidaankin saavuttaa saaden samalla merkittävät veronsäästöt. Seuraavissa kappaleissa keskitytään edellisten kohtien avulla optimoimaan perillisille jäävän perintöverorasituksen määrä. (Puronen 2009, 19 20, Kolehmainen & Räbinä 2013, 1.) 4.2 Perintöverosuunnittelun laajuus Suoraa vastausta verosuunnittelun laajuuteen ei voida antaa, koska jokaisen henkilön kohdalla tilanne on erilainen. Vähimmäiskeinona perillisten kanssa voi keskustella keinoista, joilla jäämistö säästää selkeästi verotuksessa. Tämänlaisia keinoja ovat elinaikana annetut lahjat ja testamentti, jonka avulla puolisolle jätetään omistusoikeudella niin suuri perintö, kuin verovapaana on mahdollista. Myös alaikäisille lapsille voidaan jättää heidän verovapaan osuutensa suuruinen omaisuus, kunhan tälle ei ole muita kuin verotuksellisia esteitä. (Puronen 2009, ) Edellisiä merkittävämpiä suunnittelukohteita ovat erilaiset hallintaoikeuksien jättämiset tai omaisuuden pilkkominen lähipiiriin kuuluvien kesken sekä luovutukset eri ajankohtina. Myös erilaiset luopumisjärjestelyt, kuten sukupolvenvaihdosluovutukset ovat yleisiä suunnittelukeinoja. Harvemmin käytettyjä ja hieman vaikeammin ymmärrettäviä suunnittelukeinoja ovat erilaiset ositukseen ja jakoon liittyvät järjestelyt kuten omistusjärjestelyt ja omaisuuden muodon muuttamiset. (Puronen 2009, 24.) 4.3 Elinaikaan sijoittuvat vastikkeettomat oikeustoimet Elinaikaan sijoittuvilla luovutustoimilla voidaan parhaiten saada oma tahto kuuluviin. Kaikki osapuolet ovat vielä elossa ja asioista voidaan toivottavasti keskustella ja varmistaa, että saanto on sitä mitä molemmat osapuolet tarkoittivat. Epäkohtien korjaamisellekin on vielä aikaa, toisin kuin kuoleman jälkeisissä toimissa. Joskus lahjan antaja haluaa siirtää omaisuutta velkojien ulottumattomiin, tämänlaisissa tapauksissa oma käyttöoikeus voidaan taata hallintaoikeudella. (Puronen 2009, ) 21
22 4.3.1 Ennakkoperintö ja lahja Lahja on yksi tapa siirtää omaisuutta sukupolvelta toiselle. Maatilan omistaja käyttää syytinkiä tai kuolemanvaraiskauppaa, kaupunkilainen taas lahjaa. Molempien tarkoitus on kuitenkin sama, vanhemmat haluavat luopua omaisuudesta, joita eivät enää tarvitse tai josta eivät jaksa huolehtia. Yleensä kysymys ei siis ole varsinaisesta lahjasta. (Norri 2010, 252.) Perintö- ja lahjaverotuksen mukaan ennakkoperintö lasketaan aina lahjaksi. Nykyään perintö- ja lahjaveroasteikot ovat kuitenkin eriytetty ja lahjasta maksetaan veroa ankarammin kuin perinnöstä. Ennakkoperinnöstä pitää myös tehdä lahjaa koskevien yleisten säännösten mukainen lahjaveroilmoitus. Tavanomaista lahjaa ei lasketa ennakkoperinnöksi, koska lahjan tavanomaisuus määräytyy osapuolten varallisuussuhteiden perusteella. Ollakseen tavanomainen, lahjan arvon täytyy olla kohtuullinen antajan varallisuuteen verrattuna. Kuluja lapsen elättämisestä, kouluttamisesta ja kasvattamisesta ei pidetä ennakkoperintönä, ellei kouluttamisen kustannukset ole erityisen suuria huomioiden perheen olosuhteet. (Puronen 2009, ; Norri 2010, 252.) Ennakkoperinnöksi katsottu lahja lisätään perinnönsaajan saamaan perintöosuuteen, toisin kuin tavanomainen lahja. Perintökaaren 6 luvun 1 ja 4 pykälien mukaan rintaperillisille annettu, tavanomaista arvokkaampi lahja katsotaan ennakkoperinnöksi, jos muuta ei ole ilmaistu. Jos voidaan osoittaa lahjan olevan tavanomainen, niin se voidaan ottaa huomioon perintöveroa määrätessä vain jos se on annettu viimeistään kolme vuotta ennen perinnönjättäjän kuolemaa. Ennakkoperintö taas huomioidaan perintöverotuksessa aina, vaikka sen antamisesta olisi kulunut vuosikymmeniä. (Puronen 2009, 153.) Ennakkoperinnöstä ja lahjasta kannattaa tehdä selkeä merkintä lahjakirjaan, ettei lahjan luonne jää veroviranomaisten ratkaistavaksi. Vaikka lahjakirjasta olisi jäänyt puuttumaan tieto, että kyseessä on lahja eikä ennakkoperintö, niin lahjanantaja voi korjata tiedon myöhemminkin. Vapaamuotoinen, kirjallinen lahjakirjan oikaisu riittää kumoamaan oletuksen ennakkoperinnöstä. Oikaisun voi tehdä niin kauan kuin lahjan antaja on elossa ja oikeustoimikelpoinen. (Puronen 2009, 154.) 22
23 Esimerkki 5. Lapsenlapsen saamaa lahjaa ei pidetä vanhemman ennakkoperintönä, eikä se vaikuta isovanhempien perinnönjakoon. Tilanne on toinen, jos lapsenlapsi on perillisasemassa. Jos ennakkoperinnön saanut vanhempi on kuollut ennen perittävää, otetaan hänen saamansa ennakkoperintö huomioon vanhemman jälkeen tehtävässä perinnönjaossa siten, että se vähentää hänen jälkeläistensä perintöosuuksien arvoa. (Puronen 2009, ) Lahjojen verotus Vuoden 2008 alusta lahjaverotus on eriytetty perintöverosta ja lahjasta maksetaan enemmän veroa kuin perinnöstä. Myös verotuksessa tehtävät vähennykset, kuten alaikäisyysvähennys ja puolisovähennys ovat eriytetty ja vähennykset tehdään vain perintöverosta. Verotuksen suunnittelu vaatii siis tarkkoja perintöja lahjaverolain mukaisia laskelmia. (Norri 2010, ) Lahjat verotetaan jokaisen lahjansaajan ja antajan osalta erikseen. Joten vanhempien tehdessä lahjoituksen yhteisessä omistuksessa olevasta omaisuudesta lapselleen, toimi sisältää kaksi lahjoitusta: isältä lapselle ja äidiltä lapselle. Jos vanhemmat tekevät lahjoituksen kahdelle lapselleen, toimi sisältää neljä lahjoitusta. Jos toinen vanhemmista tekee lahjoituksen omasta omaisuudestaan, toimi sisältää lahjoittajan puolelta vain yhden lahjoituksen, vaikka puolisolla onkin avio-oikeus. (Norri 2010, ) Perintö- lahjaverolain mukaan kolmen vuoden sisällä samalta henkilöltä saadut ja lahjat ja perintö lasketaan yhteen. Lahjaveroa maksetaan yli euron lahjoista, eli kolmen vuoden aikana lahjojen yhteenlasketun arvon on jäätävä tämän summan alle, että ne ovat verovapaita. Tällä järjestelyllä voidaan välttää huomattava taloudellisen edun saaminen, joka tulisi lahjan jakamisesta erillisiin osiin, eli moneksi lahjaksi. Ilman kolmen vuoden sääntöä voitaisiin vähentää maksattavien verojen määrää huomattavasti tai äärimmäisissä tapauksissa jopa välttää koko lahja- ja perintöverojen maksaminen. (Puronen 2011, 354.) Lahjaveroa maksetaan alla olevien taulukoiden 3. ja 4. mukaisesti, kuten perintöveroakin, kahden eri veroluokan mukaan, riippuen lahjan saajan suhteesta 23
24 lahjan antajaan. Veroluokat määräytyvät samalla tavalla kuin perintöveron kohdalla: I veroluokkaan kuuluvat rintaperilliset, aviopuoliso, aviopuolison rintaperilliset, vanhemmat, isovanhemmat sekä avopuoliso, jos heillä on yhteinen lapsi tai he ovat olleet aiemmin avioliitossa II veroluokkaan kuuluvat kaikki muut, sisarukset ja heidän rintaperillisensä, perittävän vanhempien sisarukset, avopuoliso yleensä (Veronmaksajat 2014b). I veroluokka, voimassa alkaen Verotettavan osuuden arvo, Veron vakioerä osuuden alarajan kohdalla, Vero alarajan ylimenevästä osasta, % Taulukko 3. Lahjaveroluokka I (Perintö- ja lahjaverolaki 19 a.) I veroluokka, voimassa alkaen Verotettavan osuuden arvo, Veron vakioerä osuuden alarajan kohdalla, Vero alarajan ylimenevästä osasta, % Taulukko 4. Lahjaveroluokka II (Perintö- ja lahjaverolaki 19 a.) 24
25 Veron määrään vaikutetaan huomattavasti jakamalla lahjoitusta pienempiin osiin tai toimimalla pitkällä aikavälillä. Verovapaita alle euron lahjoituksia voi tehdä kolmen vuoden välein. Lahjaverotuksen taustalla on veronkierron estävä normi, jonka soveltamismahdollisuus on huomioitava. Veronkierron mahdollisuuden takia suurinta mahdollista hyötyä ei kannata tavoitella mitoittamalla lahjan arvoksi , 95 euroa ja uuden lahjoituksen maksupäivä päivälleen kolmen vuoden päähän. Seuraavat esimerkit 6. ja 7. osoittavat mitä vaikutuksia veron määrään on lahjoitusten pilkkomisesta. (Puronen 2009, 143.) Esimerkki 6. Isovanhemmat, joilla heillä on vuosikymmenien ajan ollut yhteiset varat ja pankkitilit, haluavat tehdä lahjoituksen lapsilleen. Lahjoitettavaksi summaksi he päättävät euroa. Pariskunnalla on kolme lasta, ja kumpikin vanhemmista tekee kullekin lapselle euron lahjoituksen. Yhden lahjoituksen veron määräksi muodostuu: ( ) * 8 % = 880, lahjotuksia on kuusi, joten veron kokonaismääräksi muodostuu Jos vain toinen vanhemmista tekee lahjoitukset, yhden lahjoituksen suuruus on euroa ja veron määräksi muodostuu: ( ) * 11 % = 2 440, kolmesta lahjoituksesta maksetaan yhteensä Kummankin puolison tehdessä lahjoitukset, vähennetään maksettavien verojen määrää = Esimerkki 7. Edellisen esimerkki 6. veron määrää vähentäisi olennaisesti se, että osa varoista lahjoitettaisiin lapsenlapsille. Seuraavassa laskelmassa oletetaan, että jokaisella lapsella on kaksi lasta. 25
26 Kumpikin isovanhemmista tekee kuudelle lapsenlapselleen verovapaan lahjoituksen 12* = , loppuosa lahjoitetaan kolmelle lapselle, kumpikin tekee omat lahjoitukset. ( ) : 6 = ( ) * 8 % = 356, lahjoituksia tehtiin kuusi, veron kokonaismääräksi kertyy euroa Myös pidemmällä aikavälillä toimiminen pienentää lahjan verotusta, esimerkiksi euron lahjoitus ensimmäiseen veroluokkaan kuuluvalle kahdessa erässä kolmen vuoden välein pienentää verotusta euroa Verovapaat lahjat Verovapaat lahjat voidaan jakaa neljään ryhmään: 1. yleishyödylliset 2. koti-irtaimisto, koulutus-, kasvatus-, ja elatuslahjat sekä kaikki alle euron lahjat 3. toistuvaisluonteinen etu, kuten hallinta- tai käyttöoikeus 4. kuolemantapauskorvaukset tiettyyn summaan asti (Puronen 2009, 146). Tässä luvussa käsitellään yleishyödyllisiä lahjoituksia sekä koti-irtaimisto-, koulutus-, kasvatus ja elatuslahjoja. Toistuvaisluonteisia etuja sekä kuolemantapauskorvauksia käsitellään muualla tässä työssä Yleishyödyllinen lahjoitus Joissain tapauksissa perinnön jättäjä tahtoo testamentilla tehtävällä lahjoituksella tukea jonkin itselleen tärkeän asian toimintaa. Usein yhteisölle tai yhdistyksen toimintaa tuetaan testamenttaamalla varoja, mutta myös lahjoitustenteko on mahdollista. Julkisyhteisöjen, eräiden yhdyskuntien sekä eräiden laitosten saamat lahjat ovat verovapaita. Seurakunta, valtio ja sen laitokset sekä kunta ovat esimerkkejä julkisyhteisöistä. Yhteisön tulee olla oikeudelliselta muodoltaan yhdistys, muu yhteisö, laitos tai säätiö. Laissa mainittuja esimerkkejä yleishyödyllisestä toiminnasta ovat tieteellinen (esimerkiksi Suomen Kulttuurirahasto), taiteellinen (Ateneumin taidemuseo), kansanvalistus (kansanopistot), maanpuolustus (veteraanijärjestöt), kotimaista elinkeinoelämää (kauppakamari) 26
27 edistävä tai muu yleishyödyllinen (Suomen Punainen Risti) tarkoitus. Poliittinen toiminta luetaan kuuluvaksi muuhun yleishyödylliseen toimintaan. Yhteisö lasketaan yleishyödyllisiksi, mikäli suurin osa sen toiminnasta on yleishyödyllistä. Jos toiminnan on tarkoitus olla taloudellista, yhteisöä ei katsota yleishyödylliseksi. Toiminnan yleishyödyllisyydestä päättää verottaja ja hiemankin epäselvissä tilanteissa kannattaa pyytää verottajan kannanottoa, joskus voi olla tarpeen hakea jopa ennakkoratkaisuja. (Puronen 2009, ) Koti-irtaimisto Tavanomainen koti-irtaimisto on verovapaata euroon saakka. Tämän arvon ylittävät irtaimistolahjat ovat kokonaisuudessaan veronalaisia. Toisin kuin tavanomaiset lahjat, koti-irtaimistosta koostuva lahja ei muutu veronalaiseksi, vaikka samalta henkilöltä olisi saatu useampia samanlaisia lahjoja kolmen vuoden aikana. Koti-irtaimistoksi luetaan huonekalut, matot, taloustavarat, vaatteet, kodinkoneet, televisio, stereot ja vastaavat esineet. Edellytyksenä verovapaudelle on irtaimiston tavallisuus. Muut kuin tavanomaiset kotona olevat irtaimistoon kuuluvat esineet, kuten tavanomaista arvokkaammat taulut ja taideteokset, eivät kuulu verovapauden piiriin. Verovapaus on rajattu laissa koskemaan vain lahjansaajan tai hänen perheensä käyttöön tarkoitettuja koti-irtaimistoja. Henkilökohtaiseen käyttöön annetut esineet, esimerkiksi korut ja kulkuneuvot eivät ole koti-irtaimistoa. (Puronen 2009, ) Koulutus-, kasvatus- ja elatuslahjat Koulutus-, kasvatus-, ja elatuslahjat ovat verovapaita, suoritus voi olla kertaluontoinen tai jatkuva. Nykyisin edellä mainittuja lahjoja sovelletaan vain lakimääräisen huoltovelvollisuuden ulkopuolelle jääviin tapauksiin, koska alaikäiset lapset kuuluvat vanhempien lakimääräisen huolto- ja elatusvelvollisuuden piiriin. Laki ei edellytä verovapauden perusteeksi erityistä avustuksen tarvetta, eikä lahjoituksen verovapaudelle ole olemassa euromääräistä ylärajaa. Koulutuskustannuksia ovat mm. vaihto-opiskelu ulkomailla, ulkomaalaisten oppilaitosten lukuvuosimaksut, kirjojen sekä muiden materiaalien hankinta. Lahjan antajan tulisi maksaa kulut suoraan esimerkiksi oppilaitokselle, suorien rahalahjojen sijaan. Verovapaina voidaan pitää vain lahjoja, jotka ovat annettu sellaisin sanamuodoin, ettei niitä voi käyttää muuta tarkoitusta varten. Koulutus-, kasvatus- 27
28 ja elatuslahjoja ei lasketa yhteen muiden lahjojen kanssa, vaan ne ovat aina verovapaita, joskin nykyään harvinaisia lahjoja. (Puronen 2009, ) Lahjan luontoiset kaupat Useimmat lahjanluontoiset, eli alihintaiset kaupat tehdään sukulaisten tai läheisten kesken osake- ja kiinteistökaupoissa. Näiden kauppojen tarkoitus on yleensä suosia lähimmäistä, tekemällä kauppa markkina-arvoa alempaan hintaan. Myös omaisuuden siirtäminen sukupolvelta toiselle on kannattavaa tehdä lahjan luontoisilla kaupoilla, koska silloin säästytään veroseuraamuksilta. Lahjaluontoista kauppaa ei veroteta lahjana, jos luovutuskirjassa sovittu vastike ylittää 75 prosenttia käyvästä, eli todellisesta arvosta. Käyvän hinnan ja kauppahinnan välinen erotus tulkitaan PerVL 18.3 :n mukaan lahjaksi jos se alittaa 75 prosenttia käyvästä hinnasta. Lahjaan sovelletaan lahjaa koskevia normeja, joten yli menevää osaa verotetaan lahjaverolain mukaisesti eikä alle euron ylihinnasta kerry maksettavaa lahjaveroa. (Puronen 2009, ; Puronen 2011, 288.) Esimerkki 8. Isä myy euron arvoisen asunnon lapselleen eurolla, jolloin katsotaan että isä antaa lapselleen euron arvoisen lahjan, josta kertyy lahjaveroa euroa. Jos kauppahinnaksi sovitaan euroa, ei lahjaveroa kerry maksettavaksi koska käyvän hinnan ja kauppahinnan erotus on 75 prosenttia. Käypä arvo kannattaa arvioida mahdollisimman oikeaksi, etenkin jos omaisuutta ollaan myymässä lähiaikoina. Näin päästään mahdollisimman pienellä kokonaisveron määrällä. Jos lahjaksi saatu varallisuus ollaan myymässä, niin perintö- ja lahjaverotuksessa esineen vahvistettuna arvoa pidetään esineen hankintamenoa. Liian korkeaksi arvioitua käypää hintaa voidaan korjata luovutuksen tapahduttua ja saada takaisin liikaa maksettu perintö- ja lahjavero. Kuitenkin taloustaidon 2/2015 numerossa Georg Rosbäck kertoo perintöverotuksen huojennuksen olevan harvinaista ja mahdollista lähinnä pesään kuuluvan arvokkaan vakuuttamattoman esineen tuhoutuessa esimerkiksi tulipalossa. Jos omaisuutta ei olla myymässä lähiaikoina, niin käypää arvoa voidaan arvioida 28
29 melko alhaisen hintatason mukaan, ilman että verottaja puuttuu asiaan. (Puronen 2009, ) Seuraavassa esimerkissä 9 selvennetään käyvän arvon arvioinnin merkitystä, kun perinnöksi saatu asunto myydään. Esimerkki 9. Asunto myydään hintaan Vertaillaan maksettavien verojen suuruutta, kun asunnon arvoksi on perintöverotuksessa arvioitu tai Perinnönsaajana on I-veroluokkaan kuuluva perillinen. Luovutusvoiton vero on muutamaa poikkeusta lukuun ottamatta 30 %, ylittävältä osalta 33 %. Vaihtoehto 1 Vaihtoehto 2 Perintöverotusarvo Perintövero Vaihtoehtojen ero Myyntihinta Hankintahinta Myyntikulut Voitto Vero luovutusvoitosta Verot yhteensä Vaihtoehtojen ero Taulukko 5. Perintöverotusarvon arvioinnin merkitys Kuten taulukosta 5 nähdään, vaihtoehdossa 1 perintöverojen määrä jää euroa pienemmäksi kuin vaihtoehdossa 2 jossa asunto on arvioitu euroa 29
30 arvokkaammaksi. Jos asunto myydään, niin vaihtoehdossa 1 tulee maksettavaksi huomattavan suuri luovutusvoiton vero, kun asunnon hankintahintana käytetään asunnon perintöverotusarvoa. Vaihtoehdossa 2 perintöverotusarvo on lähellä myyntihintaa, eikä luovutusvoitosta kerry maksettavaa veroa ja näin ollen kokonaisveron määrä jää euroa suuremmaksi vaihtoehdossa Hallintaoikeus Hallintaoikeuden voi pidättää itsellään jo elinaikana lahjoitetusta omaisuudesta, esimerkiksi kesämökistä. Elinaikana pidätetyissä hallintaoikeuksissa on ongelmana hallinnan ja omistuksen jakaantuminen eri henkilöille. Uusi omistaja joutuu maksamaan saamastaan omaisuudesta veroa, vaikka käyttöoikeus ja omaisuuden tuotot jäävät antajalle. Tilanne voi olla taloudellisesti hankala omistajalle, ja tuleekin miettiä tarkoin onko järjestelystä enemmän haittaa kuin hyötyä. Osapuolilla saattaa olla näkemyseroja esimerkiksi kesämökin käytöstä, huollosta, korjauksista ja ylläpidosta. Asioista ei ole ehkä tullut sovittua ajallaan ja ongelmatilanteet voivat johtaa riitaantumiseen (Puronen 2009, 135.) Jos hallintaoikeusjärjestelyyn kuitenkin päädytään, kannattaa edunsaajaksi valita nuori henkilö, jotta hallintaoikeuskerroin saadaan mahdollisimman korkeaksi. Kaikki alle 44-vuotiaat saavat saman, korkeimman kertoimen. Jos useita henkilöitä nimetään edunsaajaksi, kerroin määräytyy nuorimman mukaan. Aviopuolisoiden kannattaa pidättää etu molemmille, niin toisen kuollessa hallintaoikeus jää toiselle. Tästä ei kerry ylimääräisiä kustannuksia. (Puronen 2009, 135.) Ajan kuluessa olosuhteet saattavat muuttua ja hallintaoikeuden voimassa pitäminen voi muuttua tarpeettomaksi tai liian vaativaksi molemmille osapuolille. Omistajan on mahdollista päästä velvoitteestaan eroon ostamalla edunsaajalta edun käyttämättömän osan. Oikeuskäytännön mukaan vastikkeelliseen luovutukseen sovelletaan luovutusvoittoverotuksen säännöksiä, joten hallintaoikeuden myyjän maksettavaksi kertyy tuloveroa. Luovutushinnasta voidaan kuitenkin vähentää hankintameno-olettaman mukainen määrä. (Puronen 2009, ) Elinikäisen hallintaoikeuden ikäkertoimet sekä aiheeseen liittyvä esimerkki löytyvät luvusta
31 4.3.5 Syytinki Syytingillä voidaan siirtää maatila sukupolvelta toiselle. Aikaisemmin syytinkiä on pidetty juridisesti lahjana, nykyään se ymmärretään kaupaksi, jossa kauppahintana käytetään rahan sijasta myyjälle turvattuja eläkesuorituksia. Nykyään syytinkisopimuksissa todetaan usein syytinkiläisen saavan talosta asunnon, elatuksen ja hoidon. Eli syytingillä olevalle jää lähes aina oikeus käyttää osaa tilasta edelleen, esimerkiksi tiettyjä huoneita tai tilan rakennusta voi käyttää asuntona. Syytinkiin kuuluu useimmiten oikeus saada tilalta lämmitys ja valaistus asuinhuoneisiinsa tai rakennukseen, sekä ruoka ja juoma, kuukausittainen rahamääräkin voi tulla kyseeseen samoin kuin käyttöoikeus esimerkiksi metsäpalstaan, viljelystilaan tai kasvimaahan. (Norri 2010, 238.) Syytingin voi perustaa myös kaupungissa olevaan asuntoon, yleensä omakotitaloon. Syytingissä eläke-edut tulevat kiinteistöstä, joten suoritusomainen syytinki ei tule kysymykseen, vaan etu oikeuttaa kiinteistön välittömään käyttöön. Olennaisia syytingin periaatteita ovat: omistusoikeuden siirtäminen varmuudella seuraavalle sukupolvelle ja turvattujen etujen vakuuttaminen luopujalle tämän elinajaksi. Omakotitalon syytingillä siirtäminen on siis harkinnan arvoinen vaihtoehto myös kaupungissa. (Norri 2010, 239.) Lakiosavaatimuksilta suojaaminen Lakiosaan oikeutetun perillisen on oikeus saada lakiosaa vastaava tai siitä puuttuva määrä rahana testamentin saajalta. Maksun on tapahduttava kolmen kuukauden kuluessa perintöverotuksen lainvoiman saamisesta. Leskellä on perintökaaren 3 luvun 1a :n mukainen oikeus saada hallintaansa yhteisessä kodissa oleva tavanomainen irtaimisto. Leski saa myös pitää yhteisenä kotina käytetyn asunnon tai muun mahdollisen jäämistöön kuuluvan kodiksi sopivan asunnon, jakamattomana hallinnassaan. Jos lesken omaan varallisuuteen kuuluu kodiksi sopiva asunto, ei hänellä ole edellä mainittua oikeutta. Lakiin perustuva turva on kuitenkin usein puutteellinen, sillä se ei anna omistusoikeutta. Leski voi joutua muuttamaan omakotitalosta sijoitusasuntoonsa tai laki pakottaa lesken asumaan yhteisessä kodissa, vaikka leski olisi myöhemmällä iällä siihen kykenemätön. Laki ei anna leskelle oikeutta myydä asuntoa ostaakseen hänelle pa- 31